Amy Winehouse: Ετοιμάζεται η βιογραφική της ταινία Back to Black, με την σκηνοθέτη του ‘Fifty Shades of Grey’, Sam Taylor-Johnson
Written by jdiradioadmin on 31 Αυγούστου, 2022
Η βιογραφική ταινία της Amy Winehouse βρίσκεται σε στάδιο προετοιμασίας εδώ και χρόνια και πλέον έγινε γνωστό και όνομα του προσώπου που θα αναλάβει την σκηνοθεσία. Πρόκειται για την σκηνοθέτη, του Fifty Shaes of Grey, Sam Taylor-Johnson.
Το ευρωπαϊκό στούντιο Studiocanal έχει αναλάβει την παραγωγή της ταινίας, με τις εξελίξεις για το πώς πάει η παραγωγή να κρατούνται σαν καλά κρυμμένο μυστικό. Το Variety αναφέρει πως ένα σενάριο για την ταινία έχει αρχίσει να κυκλοφορεί και η ταινία βρίσκεται, πλέον, στο στάδια του κάστινγκ. Το ίδιο περιοδικό υποστηρίζει πως η Taylor-Johnson ελπίζει να βρει ένα ανερχόμενο αστέρι για τον εμβληματικό ρόλο της Amy Winehouse.
Η ταινία πιστεύεται ότι είναι ένα έργο, που η Taylor-Johnson ήθελε να κάνει χρόνια. Η ίδια ήταν στενή φίλη με την Amy Winehouse και θέλει μέσα από την ταινία της να τιμήσει το όνομα και την καλλιτεχνική της σφραγίδα.
Η ταινία που φαίνεται ότι θα έχει τον τίτλο «Back to Black»,όπως το δεύτερο άλμπουμ της Amy Winehouse
Το 2018, ο πατέρας της Amy Winehouse αρνήθηκε τις προτάσεις πως η Lady Gaga θα μπορούσε να υποδυθεί την τραγουδίστρια σε μία ταινία. Μιλώντας στη Sun, είχε δηλώσει:
«Δεν θα με πείραζε να στοιχηματίσω ότι θα ήταν μια άγνωστη, νεαρή, Αγγλίδα ηθοποιός που μοιάζει λίγο με την Amy.
Αυτό που θέλουμε είναι κάποιος να απεικονίσει την Amy με τον τρόπο που ήταν… το αστείο, λαμπρό, γοητευτικό και φρικτό άτομο που ήταν. Δεν έχει νόημα πραγματικά να κάνω την ταινία γιατί είμαι ο μπαμπάς της. Αλλά να βρούμε τους κατάλληλους ανθρώπους για να το κάνουν, αυτό είναι πολύ σημαντικό και θα το κάνουμε»
Ο πατέρας της τραγουδίστριας δήλωσε σχετικά με την ταινία:
«Τώρα νιώθουμε ότι μπορούμε να τιμήσουμε τη ζωή και το ταλέντο της Amy», είπε ο Μιτς σε ανακοίνωση. «Και γνωρίζουμε μέσω του Ιδρύματος Amy Winehouse, ότι η αληθινή ιστορία της ασθένειάς της μπορεί να βοηθήσει πολλούς που ίσως να αντιμετωπίζουν παρόμοια θέματα».